|  |
| --- |
|  |
| BRDM-2
BTR-80 |
| Põhilised taktikalis-tehnilised näitajad |
| Pikkus | 5,75 m |
| Laius | 2,75  m |
| Kõrgus | 2,31  m |
| Kaal | 7,7  t |
| Kiirus | maastikul 50 km/h maanteel 95 km/h |
| Käiguvaru | maanteel 750 km |
| Suurtükk | - |
| Kuulipildujad | 14,2 mm kuulipilduja NSVT  7,62 mm kuulipilduja PKT |
| Soomus | 3–14 mm |
| Mootor | GAZ-41 |
| Mootori võimsus | 140 hj |
| Meeskond | 4 inimest |

**BRDM-2** (vene keeles *БРДМ-2*) (*Bojevaja Razvedovatelnaja Dozornaja Mašina* 'lahinguluure- ja patrullmasin') on Nõukogude Liidus valmistatud luuresoomuk.

Iseloomustus
------------

BRDM-2 on kastikujulise kerega kiirekäiguline amfiibne soomuk. Jõuseade asub tagaosas, lahingruum eespool. Kraavide ja pehmete alade hõlpsamaks ületamiseks on kahe telje keskele paigaldatud alla lastavad väiksemad abirattad. Pöördtorn koos relvastusega on üle võetud soomustransportöörilt BTR-60PB. Olemas on massihävitusrelvakaitsesüsteem.

BRDM-2 meeskonnas on viis liiget: komandör, juht, laskur ning kaks vaatlejat (parem- ja vasakpoolne).

BRDM-2 peamine voorus on hea läbivus maastikul.

BRDM-2 puudused on nõrk soomuskaitse ja sisenemis-väljumisluukide ebasoodne asukoht. Masinasse siseneda ja sealt väljuda saab ainult torni ees asuvatest katuseluukidest, mistõttu masinast väljumine lahinguväljal on praktiliselt võimatu.

Ajalugu
-------

BRDM-2 eelkäija oli BRDM-1. Et see ei vastanud uutele lahingulistele nõuetele (puudusid öövaatlusvahendid ja korralik relvastus), siis töötati välja uus soomuk.

Uus luuremasin BRDM-2 võeti relvastusse 1962. aastal ja seda näidati avalikult esmakordselt 1966. aastal. Soomukit toodeti Arzamassi Masinaehitustehases 1963–1989. Kokku valmistati umbes 7200 seda tüüpi soomukit.

Kasutamine
----------

2007. aasta seisuga oli seda soomukit 49-s riigis.[*viide?*]

* Ameerika Ühendriigid - Iraagi sõja ajal sai ka USA sõjasaagiks mõned BRDM-2-d, mis anti üle muuseumile.[*viide?*]
* Angola - umbes 600[*viide?*]
* Süüria - umbes 1000[*viide?*]
* Venemaa kasutas neid Vene-Ukraina sõjas
* Ukraina

### BRDM-2 Eesti kaitsejõududes

1990. aastate algul õnnestus kaitseväelastel ja kaitseliitlastel Eestist lahkuvalt Vene armeelt üle võtta 6–10 mitmesuguses seisukorras BRDM-2. Osa neist remonditi ja võeti kasutusele, osa jäeti seisma varuosadeks ja osa paigaldati tankitõrjesihtmärkideks. Peamiselt kasutati BRDM-2-sid Kaitseväe Lahingukoolis, kus nad etendasid peamiselt õppustel vastase soomustehnikat, ja Kalevi Üksik-jalaväepataljonis. 2 soomukit anti politseile, kus need värviti sini-valgeks. Praeguseks on kõik masinad kasutusest maha võetud. Kinnitamata andmetel on BRDM-sid olnud ka Kaitseliidus.

2008. aastal plaaniti kaitseväe soomukeid müüa interneti enampakkumisel, kuid kaitsevägi peatas tehingu.[*viide?*]

Üks BRDM-2 (ilmselt endine politsei oma) on üle antud Eesti Vabadusvõitluse Muuseumile Lagedil.

Galerii
-------

* Poolas moderniseeritud BRDM-2M-96ik "Szakal" sisemusPoolas moderniseeritud BRDM-2M-96ik "Szakal" sisemus

Vaata ka
--------

* BTR-152
* BTR-60
* BTR-40
* BRDM-1
* BRM Mangust
* Fennek (soomuk)

Viited
------

1. ↑  Воїни "Королівської" бригади зі «Стугна-П» знищили російський БРДМ-2 на Луганщині (vaadatud: 15.08.2023)
2. ↑  На Луганщині бійці відбили назад український БРДМ-2ЛД (vaadatud: 15.08.2023)
3. ↑  Спецпризначенці отримали БРДМ-2 з модулем "Амулет" (vaadatud: 24.01.2023)

Välislingid
-----------

|  |  |
| --- | --- |
|  | Pildid, videod ja helifailid Commonsis: **BRDM-2** |

* Kaitsevägi jättis vana soomuki emotsionaalse väärtuse tõttu müümata